От 1687 г. Карл Егон участва като доброволец в Голямата турска война и се отличава на 6 септември 1688 г. при обсадата на Белград. Той поема командването, но е ранен. В похода от 1689 г. той се бие като хауптман при Гвидо фон Щархемберг. На 21 януари 1690 г. той е полковник-лейтенант. Карл Егон е през лятото 1691 г. на западния фронт и попада на 7 август в Пфорцхайм във френски плен. След завръщането му от Париж на 30 август 1692 г. той е номиниран за генерал-вахтмайстер на швабския имперски окръг и на 3 април 1693 г. на императорски генерал-вахтмайстер. На 7 декември 1693 г. имперският окръг го номинира за генерал-фелдмаршал-лейтенант. На 23 декември 1693 г. той е австрийски генерал-командир на Констанц, Брегенц, Филинген, на четирите Валдщете и на цял Шварцвалд. Връзките не му помагат да получи императорски полк, понеже Фюрстенбергите нямали нужните пари за подкупи.